ഡസ്സാൾട്ട് റാഫൽ

ഫ്രഞ്ച് കമ്പനിയായ ദസ്സോൾ ഏവിയേഷൻ രൂപകൽപന ചെയ്ത് നിർമ്മിച്ച് പുറത്തിറക്കുന്ന ഒരു ആധുനിക യുദ്ധവിമാനമാണ് ഡസ്സാൾട്ട് റാഫൽ.2000-ത്തിലാണ് ഈ വിമാനം ഫ്രഞ്ച് സേനയുടെ ഭാഗമായി മാറിയത്. ഇതിന്റെ ഇരട്ട സ്നിക്മാ M88 എഞ്ചിനുകൾക്ക് 50 kN (11,250 lbf) ശക്തി ഉളവാക്കാൻ കഴിയും."Rafale". Dassault Aviation. 12 June 2005. Archived from the original on 4 December 2007. Retrieved 15 October 2010. 

രൂപകല്പന

മധ്യ വിഭാഗത്തിലുള്ള കരുത്തുറ്റ യുദ്ധവിമാനമാണ് (മീഡിയം മൾട്ടി റോൾ കോംബാറ്റ് എയർ ക്രാഫ്റ്റ് -എം എം ആർ സി എ) ഇന്ത്യൻ വായുസേന ആവശ്യപ്പെട്ടത്. വിവിധ തലങ്ങളിൽ നടന്ന പല ചർച്ചകൾക്കും വിശകലനങ്ങൾക്കുമൊടുവിൽ 126 യുദ്ധവിമാനങ്ങൾ ആവശ്യമായി വരുമെന്ന് പ്രതിരോധ വിഭാഗം കണ്ടെത്തി. 2007-ൽ  സർക്കാർ യുദ്ധവിമാനങ്ങൾക്കായി ആഗോള ടെൻഡർ ക്ഷണിച്ചു. റഫാൽ,  യൂറോഫൈറ്റർ ടൈഫൂൺ,  സൂപ്പർ ഹോർനെറ്റ് (ബോയിങ്), എഫ് 16,  മിഗ് -35,  ഗ്രിപെൻ എന്നിവ ടെൻഡർ സമർപ്പിച്ചു. കുറഞ്ഞ ടെൻഡർ സമർപ്പിച്ച റഫാൽ തിരഞ്ഞെടുക്കാൻ 2002-ൽ തീരുമാനിച്ചു. ഇതിനിടെ പല യുദ്ധവിമാനങ്ങളുടെയും സവിശേഷതകൾ വ്യോമസേന നേരിട്ട് പരിശോധിക്കുകയും ഇന്ത്യൻ സാഹചര്യങ്ങൾക്ക് യോജിച്ചതാണെന്നു സേന വ്യക്തമാക്കിയതോടെ, റഫാലുമായി മുന്നോട്ട് നീങ്ങാൻ സർക്കാർ തീരുമാനിക്കുകയും ചെയ്തു.

126 വിമാനങ്ങൾക്ക് പകരം 36 എണ്ണം. 126 ന് പകരം 18 വിമാനങ്ങൾ ആണ്  ഫ്രഞ്ച് 
കമ്പനിയായ ഡാനോ  ഏവിയേഷനിൽ നിന്ന് ആദ്യം വാങ്ങാൻ തീരുമാനിച്ചത്.  ബാക്കി 108 എണ്ണം ബംഗളൂരുവിലെ ഹിന്ദുസ്ഥാൻ എയ്‌റോനോട്ടിക്‌സ് ലിമിറ്റഡ് (എച്ച് എ എൽ) ഇൽ നിന്ന് ഉണ്ടാക്കാൻ തീരുമാനിച്ചു. പക്ഷെ പ്രതിവർഷം 8 വിമാനങ്ങൾ മാത്രം നിർമ്മിക്കാനുള്ള ശേഷി മാത്രമാണ്  ആ കാലഘട്ടത്തിൽ എച്ച് എ എൽ -ന് ഉണ്ടായിരുന്നത്.  അപ്പോൾ 108 വിമാനങ്ങൾ നിർമ്മിക്കാൻ വർഷങ്ങൾ എടുക്കും. അതേസമയം പൂർണ യുദ്ധസജ്ജമായ 36 എണ്ണം വാങ്ങുന്നതിലൂടെ വ്യോമസേനയുടെ അടിയന്തര ആവശ്യങ്ങൾ നേരിടാമെന്ന കണക്കു കൂട്ടലിൽ സർക്കാർ 36 റഫാലിനു  ഓർഡർ കൊടുക്കുകയാണുണ്ടായത്.

ഇന്ത്യയുമായിട്ടുള്ള കരാർ

2020 മെയ്‌ മാസത്തിൽ ആദ്യ റഫാൽ  വിമാനം ഫ്രാൻസിൽ നിന്ന് ഇന്ത്യയിലെത്തും. 2022- ഓടെ 36 വിമാനങ്ങളും.
36 റഫാലിന്റെ വില 58,000 കോടി രൂപയാണ്. ഒരു വിമാനത്തിന് ആദ്യം നിശ്ചയിച്ച വില 570 കോടി രൂപയാണ്.  പക്ഷെ ഇത് ഇന്ത്യക്ക് ആവശ്യമായ യുദ്ധസജ്ജീകരണങ്ങളും ഉപകരണങ്ങളും ഇല്ലാത്ത റഫാലിന്റെ അടിസ്ഥാന വിലയാണ്.
പൂർണ യുദ്ധസജ്ജമായ ഒരു റഫാലിന്റെ വില 1670 കോടി രൂപയാണ്. 

റഫാലിനെപ്പറ്റി ഇന്ത്യ ആവശ്യപ്പെട്ടത് :-

ലേ, ലഡാക്ക്, എന്നീ സ്ഥലങ്ങൾ ഉൾപ്പെടെ സമുദ്ര നിരപ്പിൽ നിന്ന് വളരെ ഉയരത്തിൽ ഉള്ള പ്രദേശങ്ങളിൽ നിന്ന് പറന്നുയരാനുള്ള എഞ്ചിൻ കരുത്ത്.
ശത്രുവിന്റെ സ്ഥാനങ്ങൾ ഫല പ്രദമായി കണ്ടെത്താൻ സഹായിക്കുന്ന ഇസ്രയേൽ നിർമ്മിത അത്യാധുനിക സെൻസറുകൾ.
രണ്ടര ടൺ ഭാരം ഉള്ള ബ്രഹ്മോസ് ഉൾപ്പെടെയുള്ള ഭാരം കൂടിയ മിസൈലുകൾ വഹിക്കാനുള്ള ശേഷി.
വായുവിൽ നിന്ന് വായുവിലേക്കും കരയിലേക്കും ആക്രമണം നടത്താൻ പറ്റിയ മിസൈലുകൾ വഹിക്കാനുള്ള ശേഷി. മനോരമ ദിനപത്രം 25 സെപ്റ്റംബർ 2018 (താൾ 8)

അവലംബം

വർഗ്ഗം:യുദ്ധവിമാനങ്ങൾ